கேள்வி: தில்ராஜ் கவுர் - தொழில் பற்றி தகவல் சொல்.
பதில்: தில்ராஜ் கவுர் ஏழு வயதிலேயே கைம்முரசு இணை வாசிக்கவும், இசைப் பயிற்சி எடுக்கவும் தொடங்கினார். இவரது முதல் திரைப்படம் 1975ஆம் ஆண்டு வெளியான ''ஜான் ஹசிர் ஹை'' ஆகும். 1980ஆம் ஆண்டில், உஷா கண்ணாவால் இசையமைக்கப்பட்டு, பாடகர்களான முகமது ரபி, ஷைலேந்திர சிங் மற்றும் ஹேமலதா (பாடகி) ஆகியோருடன் இணைந்து "காடி ஜாங்கி யே" என்ற பாடலை வெளியிட்டார். 1982ஆம் ஆண்டு அமிதாப் பச்சன் நடித்த ''சட்டே பே சத்தா'' திரைப்படத்தில் ஆஷா போஸ்லே இணைந்து பாடிய "மௌசம் மஸ்தானா" என்ற இவரது பாடல் மிகவும் பிரபலமான பாடல் ஆனது. இந்தப் பாடலை இந்தியன் ஐடல் இளையோர் போட்டியாளர் அனான்யா சிறீதம் நந்தா 2016-இல் மீண்டும் உருவாக்கியுள்ளார். 1982ஆம் ஆண்டு வெளியான ''சத்தே பே சத்தா'' திரைப்படத்தில் "மவுசம் மஸ்தானா" என்ற பாடலைப் பாடினார். ராகுல் தேவ் பர்மன், இலட்சுமிகாந்த்-பியாரேலால், கல்யாணஜி-ஆனந்த்ஜி, பப்பி லஹரி, உஷா கண்ணா மற்றும் இரவீந்திர ஜெயின் உள்ளிட்ட அனைத்து முன்னணி இசை இயக்குநர்களின் இசையில் இவர் பாடியுள்ளார்.